turjo4nis/wikipedia-bn-dump-20250701 huggingface dataset:
এডওয়ার্ড স্যাপির

এডওয়ার্ড সাপির (জানুয়ারি ২৬, ১৮৮৪ – ফেব্রুয়ারি ৪, ১৯৩৯) একজন জার্মান বংশোদ্ভুত মার্কিন নৃতাত্ত্বিক ও ভাষাবিজ্ঞানী। তিনি মার্কিন সাংগঠনিক ভাষাবিজ্ঞানের প্রধান। সাপির-হোর্ফ প্রকল্প নামে বহুল পরিচিত তত্ত্বের অন্যতম স্রষ্টা। ভাষাবিজ্ঞানের বেশ কয়েকটি ঘরানার এবং কয়েক প্রজন্মের ভাষাবিজ্ঞানীর ওপর প্রভাব বিস্তার করে মার্কিন ভাষাবিজ্ঞানের সবচেয়ে প্রভাবশালী আলোচিত ব্যক্তিত্বে পরিণত হয়েছেন।

জীবন ও কর্ম 

সাপির পমেরেনিয়ার লরেনবার্গে এক গোঁড়া ইহুদি পরিবারে জন্ম গ্রহণ করেন। ঊনবিংশ শতাব্দীর শেষ দিকে তারঁ পরিবার মার্কিন যুক্তরাষ্ট্রের নিউ ইয়র্কে আভিবাসন করেন।

তথ্যসূত্র 

১৮৮৪-এ জন্ম
১৯৩৯-এ মৃত্যু
মার্কিন ভাষাবিজ্ঞানী
মার্কিন যুক্তরাষ্ট্রে জার্মান অভিবাসী
পোমেরানিয়া প্রদেশের ব্যক্তিত্ব
লিথুয়ানীয় ইহুদি বংশোদ্ভূত মার্কিন ব্যক্তি
কলাম্বিয়া কলেজ (নিউ ইয়র্ক) এর প্রাক্তন শিক্ষার্থী
শিকাগো বিশ্ববিদ্যালয়ের শিক্ষক
ইয়েল বিশ্ববিদ্যালয়ের শিক্ষক
কলাম্বিয়া বিশ্ববিদ্যালয়ের শিক্ষক
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
মার্কিন ফিলোসফিক্যাল সোসাইটির সদস্য
ভিল্‌হেল্ম ফন হুম্বোল্ট

ফ্রিডরিশ ভিল্‌হেল্ম ক্রিস্টিয়ান কার্ল ফের্ডিনান্ড ফন হুম্বোল্ট () (২২ জুন, ১৭৬৭—৮ এপ্রিল, ১৮৩৫), জার্মান দার্শনিক, ভাষাবিজ্ঞানী ও কূটনীতিক ছিলেন। তিনি বার্লিনের হুম্বোল্ট বিশ্ববিদ্যালয়ের প্রতিষ্ঠাতা, যা তার ও তার ভাই আলেকজান্ডার ফন হুম্বোল্টের নামানুসারের রাখা হয়। আলেকজান্ডার ছিলেন একজন ভূগোলবিদ, নিসর্গী, এবং আবিষ্কারক।

১৯৩৬ সালে প্রকাশিত উবার ডি ফের্‌শিডেন্‌হাইট ডেস মেন্‌শ্লিশেন শ্‌প্রাখ্‌বাউয়েস‌ (Über die Verschiedenheit des menschlichen Sprachbaues, ইংরেজিতে On the Variety of Human Language Structure) তার রচিত বিখ্যাত গ্রন্থ।

জীবনী
ভিল্‌হেল্ম ১৭৬৭ সালের ২২ জুন প্রুশিয়ার পোট্‌সডামে জন্মগ্রহণ করেন। ১৭৯১ সালের জুনে তিনি ক্যারোলিন ফন ডাচেরোডেনকে বিয়ে করেন। তাদের আট সন্তান, যার মধ্য গ্যাব্রিয়েলা ফন বিউলোসহ পাঁচজন প্রাপ্ত বয়স পর্যন্ত বেঁচে ছিল। তিনি ১৮৩৫ সালের ৮ এপ্রিল টেগেলে মৃত্যুবরণ করেন।

দার্শনিক
হুম্বোল্ট একজন দার্শনিক ছিলেন। তিনি ১৭৯১ থেকে ১৭৯২ সালে দ্য লিমিট্‌স অফ স্টেট অ্যাকশন রচনা করেন। বইটি তার জীবদ্দশায় প্রকাশিত হয় নি। তারঁর মৃত্যুর পর ১৮৫০ সালে বইটি প্রকাশিত হয়। এটি আলোকিত যুগের একটি যুগান্তকারী বই। বইটি জন স্টুয়ার্ট মিলকে প্রভাবিত করে, যা মিলের প্রবন্ধ অন লিবার্টিতে হুম্বোল্টের চিন্তাসমূহ ইংরেজি ভাষায় পাওয়া যায়। হুম্বোল্টের রোমের বাড়িটি সংস্কৃতির কেন্দ্রবিন্দু হয়ে ওঠে এবং তা চালাতেন শার্লট হুম্বোল্ট।

তথ্যসূত্র

১৭৬৭-এ জন্ম
১৮৩৫-এ মৃত্যু
জার্মান ভাষাবিজ্ঞানী
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
১৮শ শতাব্দীর জার্মান দার্শনিক
১৯শ শতাব্দীর জার্মান দার্শনিক
আলোকিত যুগ
জার্মান লুথারান
হামবোল্ড বিশ্ববিদ্যালয়ের শিক্ষক
সংস্কৃতির দার্শনিক
শিক্ষার দার্শনিক
ভাষার দার্শনিক
রাজনৈতিক দার্শনিক
সামাজিক দার্শনিক
পাশ্চাত্য সভ্যতার তাত্ত্বিক
জেরল্ড ক্যাট্‌জ

জেরল্ড জে. ক্যাট্‌জ (১৪ জুলাই ১৯৩২ - ৭ ফেব্রুয়ারি ২০০২) ছিলেন একজন মার্কিন ভাষাবিজ্ঞানী ও দার্শনিক।

জীবনী
ক্যাট্‌জ ১৯৩২ সালের ১৪ই জুলাই ওয়াশিংটন ডি. সি.তে জন্মগ্রহণ করেন। ১৯৬০ সালে প্রিন্সটন বিশ্ববিদ্যালয় থেকে দর্শন বিষয়ে পিএইচডি ডিগ্রি অর্জন করার পর তিনি ১৯৬১ সালে ম্যাসাচুসেট্‌স ইনস্টিটিউট অব টেকনোলজির ভাষাবিজ্ঞান বিভাগে গবেষণা সহকারী হিসেবে যোগ দেন। ১৯৬৩ সালে তিনি দর্শন বিভাগে সহকারী অধ্যাপক হিসেবে নিয়োগ পান। ১৯৭৫ সাল থেকে তার মৃত্যু পর্যন্ত তিনি নিউ ইয়র্কের সিটি বিশ্ববিদ্যালয়ের দর্শন ও ভাষাবিজ্ঞান বিভাগের অধ্যাপক ছিলেন।

গ্রন্থতালিকা
 দ্য ফিলোসোফি অব ল্যাঙ্গুয়েজ (১৯৬৬)
 দ্য আন্ডারলায়িং রিয়েলিটি অব ল্যাঙ্গুয়েজ অ্যান্ড ইটস ফিলোসোফিক্যাল ইমপোর্ট (১৯৭১)
 ল্যাঙ্গুয়েজ অ্যান্ড আদার অ্যাবস্ট্রাক্ট অবজেক্টস (১৯৮১)
 দ্য মেটাফিজিক্স অব মিনিং (১৯৯০)
 রিয়েলিস্টিক র‍্যাশনালিজম (২০০০)
 সেন্স, রেফারেন্স, অ্যান্ড ফিলোসোফি (২০০৪; মরণোত্তর)

তথ্যসূত্র 

Obituary (New York Times)
D. Terence Langendoen (2005). "Katz, Jerrold J. (1932–2002)." In: Encyclopedia of Language and Linguistics, 2nd edition. Elsevier.

১৯৩২-এ জন্ম
২০০১-এ মৃত্যু
ভাষার দার্শনিক
মার্কিন ভাষাবিজ্ঞানী
মার্কিন দার্শনিক
২০০২-এ মৃত্যু
২০শ শতাব্দীর মার্কিন দার্শনিক
পল পোস্টাল

পল মার্টিন পোস্টাল (জন্ম: ১০ নভেম্বর ১৯৩৬ ওয়েহহোকেন, নিউ জার্সি) তিনি মার্কিন ভাষাবিদ এবং নিউ ইয়র্ক বিশ্ববিদ্যালয়ের অনুষদের সদস্য।

জীবনী 
পোস্টাল ১৯৬৩ সালে ইয়েল বিশ্ববিদ্যালয় থেকে পিএইচডি অর্জন করেন এবং ১৯৬৫ সাল পর্যন্ত এমআইটিতে শিক্ষকতা করেন। সে বছর তিনি নিউইয়র্কের সিটি বিশ্ববিদ্যালয়ে চলে আসেন। ১৯৬৭ সালে তিনি আইবিএম এর একটি গবেষণা পদের জন্য নিযুক্ত হন এবং ১৯৯৪ সাল পর্যন্ত তিনি তাদের গবেষণা কর্মী হিসাবে থেকে যান।

সৃজনশীল শব্দার্থবিজ্ঞানের সাথে তার জড়িত হবার পর থেকে তিনি নোম চম্‌স্কির একজন কণ্ঠস্বর সমালোচক এবং চমস্কির কাঠামোয় কাজ করে গেছেন।

তথ্যসূত্র

বহিঃসংযোগ 
 পোস্টালের ওয়েবসাইট 
 পোস্টালের লেখা ভাষাতাত্ত্বিক প্রবন্ধাবলি

১৯৩৬-এ জন্ম
জীবিত ব্যক্তি
মার্কিন ভাষাবিজ্ঞানী
জর্জ লেকফ

জর্জ লেকফ (ইংরেজি ভাষায় George P. Lakoff) (জন্ম ১৯৪২) একজন মার্কিন ভাষাবিজ্ঞানী। তিনি ইউনিভার্সিটি অফ ক্যালিফোর্নিয়া অ্যাট বার্ক্‌লি-র সংজ্ঞানাত্মক ভাষাবিজ্ঞানের অধ্যাপক। এখানে তিনি ১৯৭২ সাল থেকে শিক্ষকতা করে আসছেন। তার কিছু গবেষণা প্রথাগত ভাষাবিজ্ঞানের আওতায় পড়লেও (যেমন কোন ভাষিক উপাদান কী পরিবেশে ব্যাকরণগতভাবে যুক্তিযুক্ত পরিগণিত হয়, তার গবেষণা) তিনি মানুষের চিন্তায়, তার রাজনৈতিক আচরণে ও আরও ব্যাপক অর্থে গোটা সমাজেই রূপক-এর (metaphor) কেন্দ্রীয় ভূমিকা সম্পর্কে তার বিভিন্ন তত্ত্বের জন্য বিখ্যাত। গাণিতিক দৃষ্টিকোণ থেকে লেখা "embodied mind" ধারণাটির প্রবর্তন তাকে বিশেষ খ্যাতি এনে দিয়েছে। সাম্প্রতিক বছরগুলোতে তিনি তার গবেষণার ফলাফল রাজনৈতিক ক্ষেত্রে প্রয়োগ করেছেন এবং রকরিজ ইন্সটিটিউট নামের একটি প্রগতিবাদী সংগঠন বা থিংক ট্যাংক (think tank) প্রতিষ্ঠা করেছেন।

মার্কিন ভাষাবিজ্ঞানী
১৯৪১-এ জন্ম
জীবিত ব্যক্তি
ক্যালিফোর্নিয়া বিশ্ববিদ্যালয়, বার্কলির শিক্ষক
ইহুদি মার্কিন বিজ্ঞানী
ইহুদি দার্শনিক
২০শ শতাব্দীর মার্কিন অ-কল্পকাহিনী লেখক
২১শ শতাব্দীর মার্কিন অ-কল্পকাহিনী লেখক
২০শ শতাব্দীর মার্কিন পুরুষ লেখক
২১শ শতাব্দীর মার্কিন ইহুদি
রে জ্যাকেন্ডফ

রে জ্যাকেন্ডফ (জন্ম ১৯৪৫) একজন মার্কিন ভাষাবিজ্ঞানী।

তথ্যসূত্র

নির্বাচিত কাজ

পাদটীকা

বহিঃসংযোগ
Website at Tufts University
Center for Cognitive Studies at Tufts University
Ray Jackendoff, Conceptual Semantics, Harvard University, 13 November 2007 (video)
Semantics and Cognition, in Shalom Lappin (1996), "The Handbook of Contemporary Semantic Theory", 539-559. Oxford: Blackwell.
Possible stages in the evolution of the language capacity, Trends in Cognitive Sciences, Vol. 3, No. 7 (July 1999).

মার্কিন ভাষাবিজ্ঞানী
১৯৪৫-এ জন্ম
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
জীবিত ব্যক্তি
কার্ল পোলার্ড

কার্ল জেসে পোলার্ড (জন্মঃ ২৮ জুন, ১৯৪৭) একজন মার্কিন ভাষাবিজ্ঞানী। তিনি ওহাইও স্টেট ইউনিভার্সিটি-এর ভাষাবিজ্ঞান বিভাগের একজন অধ্যাপক। তিনি হেড গ্রামার ও হাইয়ার গ্রামার-এর উদ্ভাবক, এছাড়াও এইচপিএসজি-এর সহ-উদ্ভাবক। পোলার্ড স্ট্যানফোর্ড থেকে পিএইচডি ডিগ্রীধারী।

তথ্যসূত্র

বহিঃসংযোগ
Carl Pollard's website

১৯৪৭-এ জন্ম
জীবিত ব্যক্তি
মার্কিন ভাষাবিজ্ঞানী

de:Carl Pollard
আর্নল্ড জুইকি

আর্নল্ড জুইকি () একজন মার্কিন ভাষাবিজ্ঞানী।
যিনি স্ট্যানফোর্ড বিশ্ববিদ্যালয়ের ভাষাবিজ্ঞানের অতিথি প্রফেসর এবং ওহাইও স্টেট ইউনিভার্সিটির ভাষাবিজ্ঞানের এমেরিটাস প্রফেসর।

তথ্যসূত্র 

মার্কিন ভাষাবিজ্ঞানী
জীবিত ব্যক্তি
১৯৪০-এ জন্ম
সাংস্কৃতায়ন

সাংস্কৃতায়ন বা সংস্কৃতিকরণ, ইংরেজিতে, Acculturation হলো একটি আর্থ-সামাজিক এবং সাংস্কৃতিক পরিবর্তন প্রক্রিয়া, যাতে কোন সমাজ বা সংস্কৃতি অন্য সমাজের মধ্যে পরিবর্তন সূচিত করে। ঊনবিংশ শতাব্দীর শেষ দিকে আমেরিকাতে এ প্রত্যয়টি বেশ জনপ্রিয়তা লাভ করে।

সাধারণত উন্নত মানের সংস্কৃতি নিম্নমানের সংস্কৃতিকে তিনভাবে প্রভাবিত করে: 
 উন্নত সংস্কৃতির কিছু উপাদান গ্রহণ করে
 উন্নত সংস্কৃতির কিছু উপাদান বর্জন করে, এবং 
 দেশীয় সংস্কৃতির সঙ্গে খাপ খাইয়ে নেবার জন্য কিছু সংশোধন করে গ্রহণ করে।

এ প্রক্রিয়ার ফলে সাংস্কৃতিক সংঘাতও ঘটে। যোগাযোগ ব্যবস্থার উন্নতি এবং ক্রমবর্ধমান আর্থ-সামাজিক প্রয়োজনের ফলে বিভিন্ন দেশ ও জাতি একে অপরের সংস্পর্শে আসছে, এবং একে অপরের সংস্কৃতি তথা সমাজ ও জীবন দর্শন দ্বারা প্রভাবিত হচ্ছে। ফলে সাংস্কৃতায়ন প্রক্রিয়ার প্রভাব বর্তমানে সহজে লক্ষণীয়।

সমাজবিজ্ঞান
সংস্কৃতি
অভিবাসন
সংস্কৃতি বিদ্যা
সংখ্যাগুরু-সংখ্যালঘু সম্পর্ক
আধুনিকীকরণ

আধুনিকীকরণ-কে সে-সব সামাজিক, অর্থনৈতিক, রাজনৈতিক ও সাংস্কৃতিক প্রক্রিয়া ও সম্পর্কের একটি সেট হিসেবে ধরা যেতে পারে, যেগুলো আধুনিক জীবন সম্পর্কে ইউরোপীয় ধ্যানধারণার ওপর ভিত্তি করে ১৭ শতক থেকে গড়ে উঠেছে।

উৎপত্তি 
১৯শ শতাব্দীর শেষের দিকে সমাজবিজ্ঞানের তত্ত্ব, সামাজিক ডারউইনবাদ-এ মানব সমাজের বিবর্তনের নিয়মাবলী বিবৃত হয়েছে। বর্তমান আধুনিকীকরণ তত্ত্ব মূলত জার্মান সমাজবিজ্ঞানী মাক্স ভেবার (১৮৬৪-১৯২০) এর প্রাসঙ্গিতকতা ও অসঙ্গতার ভূমিকা ধারণার সাথে সাথে বিকাশ লাভ করে। ভেবারের ধারণা আধুনিকীকরণের মূল রচনা করে এবং এই ধারণাকে জনপ্রিয় করে তুলেন হার্ভার্ডের সমাজবিজ্ঞানী থেলকট পার্সনস (১৯০২-১৯৭৯), যিনি ওয়েবারের কাজকে ১৯৩০ এর দশকে ইংরেজিতে অনুবাদ করেন এবং তার ব্যাখ্যা প্রদান করেন।

প্রযুক্তি 
নতুন প্রযুক্তি সামাজিক পরিবর্তনের অন্যতম কারণ। আধুনিকীকরণের পর থেকে সামাজিক পরিবর্তনে কৃষিভিত্তিক সমাজ থেকে শিল্পায়নে অগ্রসর হয়েছে। ফলে প্রযুক্তিগত দিকে নজর দেওয়া জরুরী হয়ে পড়ে। নতুন প্রযুক্তি সমাজ পরিবর্তন করে না। বরং প্রযুক্তিগত কারণে সামাজিক পরিবর্তন হয়।

আরও দেখুন 
 বিশ্বায়ন
 ভোক্তাবাদ

তথ্যসূত্র

বহিঃসংযোগ 
 Gavrov Sergey, Klyukanov Igor Modernization, Sociological Theories of. International Encyclopedia of the Social & Behavioral Sciences. Volume 15. Oxford: Elsevier, 2015.

সমাজবিজ্ঞান
উন্নয়ন অধ্যয়ন
আধুনিকতা
লক্ষ্মণসেন

গৌড়েশ্বর লক্ষ্মণ সেন (১১৭৮-১২০৬ খ্রি:) মধ্যযুগীয় বাংলার সেন রাজবংশের চতুর্থ রাজা। তিনি বাঙালি ছিলেন। তিনি সেন বংশের সর্বশেষ সার্বভৌম ও বাংলার শেষ হিন্দু রাজা। তিনি ১১৭৮ হতে ১২০৬ খ্রীষ্টাব্দ পর্যন্ত শাসন করেন। তার পূর্বসূরী ছিলেন তার পিতা বল্লাল সেন। তার মন্ত্রী ছিলেন হলায়ূধ। লক্ষ্মণ সেন তার রাজত্বকে কামরূপ (বর্তমানে অসম), কলিঙ্গ (বর্তমান উড়িষ্যা), কাশী,প্রয়াগরাজ এবং দিল্লী পর্যন্ত বিস্তৃত করেন। ১২০৩ খ্রীষ্টাব্দে দিল্লী সালতানাতের তুর্কী সেনা ইখতিয়ার উদ্দিন মুহম্মদ বখতিয়ার খলজীর বাহিনীর হাতে গৌড় আক্রান্ত হলে লক্ষণ সেন পূর্ব বঙ্গের মুন্সিগঞ্জের বিক্রমপুরে আশ্রয় গ্রহণ করেন। সেখানে তার পুত্ররা আরও কিছুদিন শাসন অব্যাহত রাখে। সাহিত্যেকর্মে তাঁর উৎসাহ ছিল। তিনি তার বাবা বল্লাল সেন ('দানসাগর' ও 'অদ্ভুতসাগর')-এর  অসম্পূর্ণ গ্রন্থ ‘অদ্ভুত সাগর’ সমাপ্ত করেন। লক্ষণ সেন ১১১৯ খ্রিস্টাব্দে সিংহাসন আরোহণ করেন এবং এই সালেই লক্ষণাব্দ বা লক্ষণ সম্বৎ প্রচলন করেন।

ধর্মীয় নীতি 
মহারাজা লক্ষ্মণসেন একজন ধর্মপ্রাণ বৈষ্ণব ছিলেন । তিনি ভগবান বিষ্ণুর চতুর্থ অবতার উগ্রমাধব নৃসিংহ র উপাসনা 
করতেন । তাঁর উপাধি ছিল "পরম বৈষ্ণব", "পরম নরসিংহ" এবং "অরিরাজ-মাধবশঙ্কর" । তাঁর রাজসভায় কবি জয়দেব, বিখ্যাত বৈষ্ণব পদাবলী কাব্য "গীতগোবিন্দ" রচনা করেন । ধোয়ী এবং শ্রীধর দাসও তার রাজসভায় ছিলেন। যিনি সদুক্তিকর্ণামৃত  নামক সংস্কৃত কাব্যগ্রন্থের রচয়িতা  ছিলেন। সেন রাজসভার রাজকীয় প্রতীক ছিল উগ্রমাধব এবং  সৈন্যবাহিনীর যুদ্ধের স্লোগান ছিল "রাধামাধবয়োবর্জয়ন্তী"।

লক্ষ্মণ সেন এর সাম্রাজ্য বিস্তার

কামরূপ রাজ্য জয়
পিতামহ বিজয় সেন এর সেনাপতি হিসেবে খুব অল্প বয়সে লক্ষ্মণ সেন কামরূপ রাজ্য আক্রমণ করেন । লক্ষ্মনের আক্রমণে কামরুপ রাজ্যের রাজা ভীত হয়ে লক্ষ্মসেনের বশ্যতা স্বীকারে বাধ্য হন। ধারণা করা হয় যে, বিজয়সেন কামরুপের রাজাকে বিতাড়িত করেন । পরবর্তীতে রাজা লক্ষ্মণসেন কামরূপ রাজ্য সম্পূর্ণভাবে বিজয় সম্পন্ন করেন।

কলিঙ্গ/উড়িষ্যা রাজ্য জয়
লক্ষ্মসেনের ভাওয়াল রাজ্য ও মাধাইনগর (মালদহ) লিপি থেকে জানা যায়-লক্ষ্মণসেন যৌবনে কলিঙ্গ দেশ বা উড়িষ্যা অভিযান পরিচালনা করেন। লক্ষ্মণসেন পিতামহ বিজয় সেনের সঙ্গে কলিঙ্গ অভিযানে অংশগ্রহণ করে সফল হন। পরবর্তীতে কলিঙ্গ দেশ সেন সাম্রাজ্যের অধিকারে আসে ।

গাহড়বাল রাজপুতদের পরাজয়/ গয়া ও কনৌজ বিজয়
বিজয়সেন ইতঃপূর্বে উত্তর ভারতে নৌ-অভিযানের মাধ্যমে গাহড়বাল অভিযান করেছিলেন। সেন শাসনামলে গাহড়বাল রাজপুত রাজাদের সঙ্গে সেনদের সম্পর্ক ভালো ছিল না এবং প্রতিদ্বন্দীতাপূর্ণ ছিল। লক্ষ্মনসেন গাহড়বাল রাজপুত রাজা জয়চন্দ্র সিংকে পরাজিত করে গয়া থেকে কনৌজ পর্যন্ত অঞ্চল নিজের সাম্রাজ্যের অন্তর্ভুক্ত করেন ।

স্থাপত্য নিদর্শন
লকমা রাজবাড়ী - রাজা লক্ষ্মণসেন এটি নির্মাণ করেন।

তথ্যসূত্র 

সেন রাজবংশ
১১৭৮-এ জন্ম
১২০৬-এ মৃত্যু
নবদ্বীপ
বাঙালি হিন্দু
বাংলার শাসক
খান জাহান আলী

খান জাহান আলী (১৩৬৯ - ২৫ অক্টোবর ১৪৫৯) ছিলেন একজন মুসলিম ধর্ম প্রচারক এবং বাংলাদেশের বাগেরহাটের স্থানীয় শাসক। তার অন্যান্য নামের মধ্যে রয়েছে উলুঘ খান, খান-ই-আজম ইত্যাদি।

জীবনী 
হযরত উলুঘ খানজাহান আলি  ১৩৬৯ খ্রিষ্টাব্দে দিল্লিতে এক সম্ভ্রান্ত পরিবারে জন্মগ্রহণ করেন। তার পিতার নাম আকবর খাঁ এবং মাতার নাম আম্বিয়া বিবি। ধারণা করা হয় যে তার পূর্বপুরুষগণ তুর্কি জাতিভুক্ত ছিলেন। খানজাহান আলির প্রাথমিক শিক্ষা তার পিতার কাছে শুরু হলেও তিনি তার মাধ্যমিক শিক্ষা গ্রহণ করেন দিল্লিস্থ বিখ্যাত অলিয়ে কামিল পীর শাহ নেয়ামত উল্লাহর কাছে। তিনি কুরআন, হাদিস, সুন্নাহ ও ফিকহ শাস্ত্রের উপর গভীর জ্ঞানার্জন করেন।

ইসলাম প্রচার 
খানজাহান আলি ১৩৮৯ খ্রিষ্টাব্দে সেনাবাহিনীতে সেনাপতির পদে কর্মজীবন শুরু করেন। কর্মদক্ষতা ও নেতৃত্বের গুণাবলীর জন্য তিনি অল্প সময়ের মধ্যেই প্রধান সেনাপতির পদে উন্নীত হন। ১৩৯৪ খ্রিষ্টাব্দে, মাত্র ২৬/২৭ বছর বয়সে, তিনি জৈনপুর প্রদেশের জাবিতান (গভর্নর) পদে অধিষ্ঠিত হন। 
পরবর্তীকালে, সুলতান খানজাহানের নেতৃত্বে একটি বিশাল সেনাদল নিয়ে তিনি বাংলা আক্রমণ করেন। তাঁর নেতৃত্বে ৬০,০০০ প্রশিক্ষিত অগ্রবর্তী সৈন্য এবং আরও দুই লক্ষ সৈন্যের সমন্বয়ে এই অভিযান পরিচালিত হয়। এই আক্রমণের ফলে রাজা গণেশ দিনাজপুরের ভাতুরিয়াতে আশ্রয় নিতে বাধ্য হন। 

১৪১৮ খ্রিষ্টাব্দে খানজাহান যশোরের বারবাজারে অবস্থান করেন এবং বাংলার দক্ষিণ-পশ্চিমাঞ্চলে ইসলাম ধর্ম প্রচার ও প্রসার শুরু করেন। সুন্দরবনের কাছে বাগেরহাট অঞ্চলে লবণাক্ত পানির পরিবর্তে মিঠা পানির ব্যবস্থা করার লক্ষ্যে তিনি সৈন্যবাহিনী এবং স্থানীয় জনগণকে সাথে নিয়ে প্রায় ৩৬০টি দিঘি খনন করেন। এই প্রচেষ্টায় তিনি স্থানীয়দের জন্য সুপেয় পানির ব্যবস্থা নিশ্চিত করেন এবং ঐ অঞ্চলে উন্নয়ন কার্যক্রম চালু করেন।

পরিবার 
খানজাহানের প্রথম স্ত্রীর নাম সোনা বিবি। কথিত আছে সোনা বিবি ছিলেন খানজাহানের পির নুর-কুতুবুল আলমের একমাত্র কন্যা। খানজাহানের দ্বিতীয় স্ত্রী রূপা বিবি ওরফে বিবি বেগনি ধর্মান্তরিত মুসলমান ছিলেন। খানজাহান আলি তার দুই স্ত্রীর নাম অনুসারে সোনা মসজিদ এবং বিবি বেগনি মসজিদ নামে মসজিদ নির্মাণ করেন। তবে এই দুই স্ত্রীর নাম লোকমুখে প্রচলিত হয়েছে বলে মনে করা হয়। কারণ খান জাহান আলী ইসলামি সংস্কৃতির একজন পৃষ্ঠপোষক ও আরবি ফারসি শাস্ত্রে শিক্ষিত একজন মুসলিম সাধু ছিলেন। "সোনাবিবি ও রূপাবিবি" এ ধরনের নামকে অযৌক্তিক মনে করা হয়।

মৃত্যু 
হযরত খানজাহান আলি  অক্টোবর ২৫, ১৪৫৯ তারিখে (মাজারশরিফের শিলালিপি অনুযায়ী ৮৬৩ হিজরি ২৬শে জিলহাজ) ষাট গম্বুজ মসজিদের দরবার গৃহে এশার নামাজ রত অবস্থায় ৯০ বছর বয়সে মৃত্যুবরণ করেন।

গ্যালারি

আরো দেখুন

 ষাট গম্বুজ মসজিদ
খান জাহান আলী সেতু
 খান জাহান আলী বিমানবন্দর

তথ্যসূত্র

আরো পড়ুন 

 Hasan, Sayed Mahmudul Khan Jahan: Patron-saint of the Sundarbans (Islamic Foundation Bangladesh, 2004)
 Shahid, Rudabeh The Mystic Contribution: Khan Jahan Ali and the Creation of Bagerhat (Adorn Publication, 2010)
 Khoundkar, Alamgir Khan Jahan (R): Ruler, Builder, and Saint (Parash Publishers, 2001)

বহিঃসংযোগ 

বাংলাদেশের ইতিহাস
মুসলিম ধর্ম প্রচারক
১৪৫৯-এ মৃত্যু
খুলনা বিভাগের ব্যক্তি
১৩৬৯-এ জন্ম
বাংলাদেশী সুফি সাধক
খান জাহান আলী
খুলনা বিভাগের ইসলামি ব্যক্তিত্ব
বাগেরহাট জেলা
ইমহোটেপ

ইমহোটেপ (; ইসহোটেপ নামের অর্থ হল, ”যে শান্তি নিয়ে এসেছেন বা শান্তিতে এসছেন।” মিশরের জোসেরের পিরামিডের স্থপতি। পরবর্তীকালে প্রাচীন মিশরে ইমহোটেপ দেবতার স্থান লাভ করেন। তিনি মিশরের শাসক ফারাওদের চ্যান্সেলর হিসাবে নিয়োজিত ছিলেন। তিনি সূর্য দেবতা রা এর মন্দিরের প্রধান পুরহিত ছিলেন। তাকে ইতিহাসের প্রচীনতম স্থপতি, প্রকৌশলী ও চিকিৎসক হিসাবে বিবেচনা করা হয়। Hesy-Ra এবং Merit-Ptah নামে আরো দুইজন চিকিৎসক কাছাকাছি সময়ে বর্তমান ছিলেন। তার পূর্ণ খেতাবের তালিকাটি হল, মিশরের রাজার আচার্য়্য, উচ্চ মিশরের প্রথম (বা প্রধান) চিকিৎসক, মহান রাজপ্রসাদের প্রধান প্রশাসক, Heliopolis এর প্রধান পুরহিত, নির্মানকারী, প্রধান সূত্রধর, প্রধান ভাস্কর, এবং প্রধান পাত্র নির্মানকারী।

প্রাচীন মিশরে রাজপরিবারের বাইরে সাধারণ মানুষদের মধ্য থেকে যে অল্পকয়েকজনকে মৃত্যুর পর বিশেষ মর্য়াদা দেয়া হয়েছিল, তিনি তাদের অন্যতম ছিলেন। ইমহোটেপের নিজের নির্মিত সমাধিটি অত্যন্ত গোপন রাখা হয়েছিল এবং এখন অবধি তা আকিষ্কার করা সম্ভব হয়নি। অধিকাংশের মতে তার সমাধি সাক্কারার কোথাও লুক্কায়িত আছে।

তথ্যসূত্র 

খ্রিস্টপূর্ব ২৭শ শতাব্দীতে জন্ম
প্রাচীন মিশরীয় স্থপতি
প্রাচীন মিশরীয় প্রকৌশলী
প্রাচীন মিশরীয় চিকিৎসক
মিশরীয় পুরকৌশলী
মিশরীয় দেবতা
স্বাস্থ্য দেবতা
মিশরের তৃতীয় রাজবংশের ব্যক্তি
আদিম শিক্ষক
প্রজ্ঞার দেবতা
খ্রিস্টপূর্ব ২৭শ শতাব্দীর পাদ্রী
গরুড়

গরুড় (সংস্কৃত: गरुड) বা গরুত্মান হিন্দু ও বৌদ্ধ পুরাণে উল্লিখিত একটি বৃহদাকার পৌরাণিক পাখি বা পক্ষীতুল্য জীব। হিন্দু পুরাণ অনুযায়ী, গরুড় বিষ্ণুর বাহন। তিনি ঋষি কশ্যপ ও বিনতার পুত্র; তার ভাই অরুণ সূর্যের সারথি। গরুড় শব্দের অর্থ বাক্যের ডানা। তিনি বৈদিক জ্ঞানের প্রতীক। গরুড় কখনো মুক্তডানা ঈগলের মত, কখনো ঈগলমানবের মত বর্ণনা করা হয়েছে। গরুড় সাপদের শত্রু।

গরুড়ের অমৃত আহরণ
মহাভারতের আদিপর্ব অনুযায়ী গরুড়ের মাতা বিনতা নিজের সতিন সর্পমাতা কদ্রুর নিকট পণে পরাজিত হয়ে কদ্রুর দাসীতে পরিণত হন। গরুড় কদ্রুর নিকট মাতার দাস্যমুক্তির জন্য বললে, কদ্রু তাকে বলেন যে, যদি সে অমৃত নিয়ে আসতে পারে তাহলে বিনতাকে মুক্ত করে দেবেন। মাতার মুক্তির জন্য গরুড় অমৃত আনতে স্বর্গে চলে যায়। স্বর্গের সকল দেবতা চেষ্টা করেও গরুড়কে নিবৃত্ত করতে বিফল হন। দেবরাজ ইন্দ্র নিজের বজ্র প্রয়োগ করলে, তাও ব্যর্থ হয়। এভাবে সকল দেবতাকে পরাস্ত করে গরুড় অমৃত হরণ করে নিয়ে আসেন এবং মাতাকে মুক্ত করেন।

তারাচিত্র
গরুড় ঈগল মণ্ডল নামক তারামণ্ডলের হিন্দু নাম। ব্রাহমিনি কাইট পাখিটিকে গরুড়ের সমসাময়িক রূপ মনে করা হয়।

চিত্রকক্ষ

পাদটীকা

বহিঃসংযোগ 

 Photos of Garuda as represented in stone bas reliefs at the temples of Preah Khan and Angkor Wat in Cambodia.
 Garuda Purana
 Gauruda, arch-enemy of the naga

হিন্দু দেবদেবীর বাহন
হিন্দু পৌরাণিক জীব
হিন্দু পুরাণে মানবেতর জাতি
রামায়ণের চরিত্র
হিন্দু দেবতা
কিংবদন্তি পাখি
পাখি দেবদেবী
বৌদ্ধধর্মে পাখি
রা

রা (Ré, রে উচ্চারণ করাও হয়, মিশরীয় *ri:ʕu) প্রাচীন মিশরীয় সূর্য দেবতা। তিনি নম্রুদ নামেও পরিচিত। পঞ্চম রাজবংশ দ্বারা সে প্রাচীন মিশরীয় ধর্মের একটি প্রধান দেবতাতে পরিণত হয়, মূলত মধ্য-দিবসের সূর্যের সঙ্গে সনাক্ত করা হতো।

মিশরীয় পঞ্চম রাজবংশের সময় রা'কে গুরুত্বপূর্ণ দেবতারূপে গন্য করা হত বিশেষত বিকেলের সূর্য্যের সাথে। পরবর্তী রাজবংশীয় সময়ে রা'কে হোরাসের সাথে মিলিয়ে ফেলা হয় যাকে রা-হোরাখটি (যার মানে হল রা যে হল দুই দিগন্তের হোরাস)। বিশ্বাস করা হত তিনি সৃষ্ট সমগ্র বিশ্বকে শাসন করেন: আকাশ, পৃথিবী এবং পাতাল। তাকে বাজপাখির সাথে চিহ্নিত করা হয়, অনেক ছবিতেই তাকে বাজপাখির মাথারূপি হিসেবে দেখা গেছে। এই ছবিগুলো হোরাসের ছবির থেকে আলাদা কেননা এগুলোতে রা'র মাথার উপর সূর্য্য রয়েছে।

ধর্মীয় ভূমিকা

সূর্য 
মিশরীয়দের কাছে সূর্য হল আলো, উষ্ণতা এবং বৃদ্ধির প্রতীক। এর ফলে সূর্য দেবতা রা'য়ের গুরুত্ব বেশি ছিল যেহেতু সূর্য্যই সৃষ্টি হওয়া সব কিছু শাসন করে। সূর্য্যের চাকতিকে রা'র শরীর বা চোখ হিসেবে দেখা হত। রা শু এবং টেফনাটতের পিতা যাদের তিনি নিজ তেজে জন্ম দিয়েছেন। শু হল বাতাসের দেবতা এবং টেফনাট হল বৃষ্টির দেবী। শেখমেত রায়ের চোখ এবং তাকে রায়ের চোখের আগুন থেকে বানানো হয়। শেখমেত হল হিংস্র সিংহী যাকে রায়ের সাথে যারা বেইমানি করেছে তাদের শাস্তির জন্য পাঠানো হয়। কিন্তু পরে তিনিই অনেক শান্ত দেবী হয়ে ওঠেন যাকে হাথর নামে চেনা যায়।

মিশরীয় পুরাণ
মিশরীয় দেবতা
সূর্য দেবতা
মধ্যপ্রাচ্যের দেবতা
স্রষ্টা দেবতা
জব চার্নক

জব চার্নক (১৬৩০-১০ জানুয়ারি, ১৬৯৩) ১৭শ শতকের একজন ইংরেজ ব্যবসায়ী। কোম্পানির কাসিমবাজার কারখানায় জব চার্নক ১৬৫৮ খ্রিস্টাব্দে একজন নিম্নপদস্থ ব্যবসায়ী হিসেবে ব্রিটিশ ইস্ট ইন্ডিয়া কোম্পানি তে যোগদান করেন। যখন ১৬৮৬-৯০ খ্রিস্টাব্দের ইঙ্গ-মুগল যুদ্ধ শুরু হয় তখন তিনি কোম্পানির হুগলি বসতির প্রধান ছিলেন। বাংলা রণাঙ্গনে পরাজিত হলে শীঘ্র ইংরেজদের তাড়িয়ে দেওয়া হয় এবং তারা ব্যবসায়ে পাততাড়ি গুটাতে বাধ্য হয়ে মাদ্রাজে সরে যায়। কিন্তু যুদ্ধ শেষ হলে শায়েস্তা খান এর উত্তরাধিকারী সুবাহদার ইব্রাহিম খান বাংলায় ব্যবসায়-বাণিজ্য পুনরায় শুরু করতে তাদের ডেকে পাঠান। দুটি প্রধান বিষয়ে ঐকমত্যে পৌঁছতে জব চার্নক সুবাহদারের সঙ্গে আলাপ-আলোচনা করেন। একটি ছিল ইংরেজদের বসতি হুগলি থেকে সুতানুটিতে স্থানান্তরের প্রস্তাবে সরকারকে অবশ্যই রাজি হতে হবে। দ্বিতীয়ত, বার্ষিক পূর্বনির্দিষ্ট ৩০০০ টাকা কর পরিশোধের বিনিময়ে কোম্পানিকে বাংলায় শুল্কমুক্ত বাণিজ্যের অনুমতি প্রদানকারী একটি ফরমানের দ্বারা সুবাহদার তাদেরকে আনুকূল্য করবেন। সুবাহদার ইব্রাহিম খান তাদের উত্থাপিত উভয় পরিকল্পনা মেনে নিতে সম্মত হন। এভাবে উপসাগরীয় পরিষদের প্রধান হিসেবে জব চার্নক ১৬৯০ খ্রিস্টাব্দের ২৪ আগস্ট তারিখে হুগলি নদীর তীরে অবস্থিত জলাভূমি বেষ্টিত সুতানুটির নির্বাচিত জমিতে ইস্ট ইন্ডিয়া কোম্পানির কুঠি স্হাপন করেন। ভারতের পূর্ব সীমান্তে একটি ইস্ট ইন্ডিয়ান কোম্পানির শাখা স্থাপনের প্রতি চার্নকের উচ্চাকাঙ্ক্ষা-চালিত দৃঢ়তা যা তিনি নিজের শর্তে নিয়ন্ত্রণ করতে পারেন বর্তমান কলকাতা শহর তৈরিতে একটি বিশাল ভূমিকা পালন করেছিল।

চার্নক স্থানীয় একটি নিম্নবর্গীয় মেয়েকে বিয়ে করেন, যাকে তিনি পুনঃনামকরণ করেন মারিয়া। ইংরাজদের রচিত কাহিনী অনুযায়ী, চার্নক তাকে সতীদাহের চিতা থেকে উদ্ধার করে বিয়ে করেন। মারিয়ার গর্ভে তার চারটি কন্যার জন্ম হয়; বাংলায় বসবাসরত ইউরোপীয় ব্যবসায়ীদের সঙ্গে তাদের বিয়ে হয়। চার্নক ১৬৯৩ খ্রিস্টাব্দের ১০ জানুয়ারি কলকাতায় ইহলোক ত্যাগ করেন। তাকে সেন্ট জন দিসিসন্স চার্চে সমাধীত করা হয়।

জব চার্নককে ঔপনিবেশিক ইতিহাসকারগণ কলকাতার প্রতিষ্ঠাতা বলতেন। ২০০৩ সালে কলকাতা উচ্চন্যায়ালয় এক ঐতিহাসিক আদেশে এই তথ্য ভুল ঘোষণা করেন।

তথ্যসূত্র

বহিঃসংযোগ 

 Charnock's article at the website of William Carey University
 Job Charnock's memorial in Calcutta

১৬৯৩-এ মৃত্যু
কলকাতার ইতিহাস
ভারতের ইতিহাস
কলকাতার ব্যক্তি
খ্রিস্টধর্ম থেকে হিন্দুধর্মে ধর্মান্তরিত
১৬৩০-এ জন্ম
লন্ডনের ব্যবসায়ী
নগর প্রতিষ্ঠাতা
লুকিনো ভিস্‌কন্তি

লুকিনো ভিসকন্তি দি মোদরোনে (২ নভেম্বর ১৯০৬ - ১৭ মার্চ ১৯৭৬) একজন ইতালীয় মঞ্চ, গীতিনাট্য ও চলচ্চিত্র পরিচালক এবং চিত্রনাট্যকার। ভিসকন্তি চলচ্চিত্রে ইতালীয় নব্যবাস্তববাদের জনকদের একজন, কিন্তু পরবর্তীকালে তিনি সৌন্দর্য, মৃত্যু ও ইউরোপীয় ইতিহাসসমৃদ্ধ জাকজমকপূর্ণ চলচ্চিত্র নির্মাণের দিকে মনযোগী হন। তিনি ওসেসিওনে (১৯৪৩), সেনসো (১৯৫৪), রক্কো এ ই সোই ফ্রাতেল্লি (১৯৬০), ইল গাত্তোপার্দো (১৯৬৩), ও মোর্তে আ ভেনেজিয়া (১৯৭১) চলচ্চিত্রের জন্য সর্বাধিক পরিচিত।

চলচ্চিত্রের তালিকা

বহিঃসংযোগ

 

১৯০৬-এ জন্ম
১৯৭৬-এ মৃত্যু
ইতালীয় চলচ্চিত্র পরিচালক
ইতালীয় মার্ক্সবাদী
গোল্ডেন লায়ন বিজয়ী পরিচালক
পাল্ম দর বিজয়ী চলচ্চিত্রের পরিচালক
শ্রেষ্ঠ পরিচালনা বিভাগে দাভিদ দি দোনাতেল্লো বিজয়ী
শ্রেষ্ঠ পরিচালক বিভাগে নাস্ত্রো দারজেন্তো বিজয়ী
এলজিবিটিকিউ পরিচালক
ইতালীয় রোমান ক্যাথলিক
দাভিদ দি দোনাতেল্লো বিজয়ী
নাস্ত্রো দারজেন্তো বিজয়ী
ইতালীয় পুরুষ চিত্রনাট্যকার
জীবমণ্ডল

জীবমণ্ডল () হচ্ছে পৃথিবীর সমগ্র ইকোসিস্টেমগুলির যোগফল। এটিকে বলা যেতে পারে পৃথিবীর জীবনের এলাকা, একটি সংযুক্ত প্রক্রিয়া (পৃথিবীর অভ্যন্তরের সৌর এবং মহাবৈশ্বিক রেডিয়েশন এবং তাপ থেকে বিযুক্ত) এবং বৃহত্তরভাবে স্বনিয়ন্ত্রিত। অন্য কথায় পৃথিবীর বাইরের স্তরে অবস্থিত বায়ু, ভূমি, জল ও জীবিত বস্তুসমূহের সমষ্টিকে জীবমণ্ডল বোঝায়।জীবনের অস্তিত্বের সঙ্গেই জীবমণ্ডলের সম্পর্ক। জীবমণ্ডলের বিস্তৃতি ওপর-নিচে ২০ কিলোমিটারের মতো ধরা হলেও মূলত অধিকাংশ জীবনের অস্তিত্ব দেখা যায় হিমালয় শীর্ষের উচ্চতা থেকে ৫০০ মিটার নিচের সামুদ্রিক গভীরতার মধ্যেই।

তথ্যসূত্র

বহিঃসংযোগ 

 Biosphere Definition
 Article on the Biosphere at Encyclopedia of Earth
 GLOBIO.info, an ongoing programme to map the past, current and future impacts of human activities on the biosphere
 Paul Crutzen Interview, freeview video of Paul Crutzen Nobel Laureate for his work on decomposition of ozone talking to Harry Kroto Nobel Laureate by the Vega Science Trust.
 Atlas of the Biosphere

সমুদ্রবিজ্ঞান
জীববিজ্ঞান
পরিবেশবিদ্যা
মূল বিষয়ের নিবন্ধ
জীবতন্ত্র
নিরক্ষরেখা

নিরক্ষরেখা বা বিষুবরেখা বলতে কোন গ্রহের মেরুগুলো থেকে সমান দূরে অবস্থিত গ্রহপৃষ্ঠ প্রদক্ষিণকারী একটি কাল্পনিক বৃত্তকে বোঝায়। সহজ ভাষায় এটি একটি কাল্পনিক রেখা যা পৃথিবীর মাঝ বরাবর এবং উত্তর মেরু এবং দক্ষিণ মেরু থেকে সমান দুরত্বে কল্পনা করা হয় এবং যা পৃথিবীকে দক্ষিণ গোলার্ধ এবং উত্তর গোলার্ধে ভাগ করে।এই রেখাটির মান ০°। একে বিষুবীয় রেখাও বলা হয়। যেহেতু পৃথিবী সূর্যের সন্মুখে ৬৬.৫° কোণ করে প্রদক্ষিণ করে তাই,সূর্য সর্বদা নিরক্ষরেখা/বিষুবরেখার উপর অবস্থান করে না। মার্চ থেকে শুরু করে জুন পর্যন্ত সূর্য উত্তর গোলার্ধে অবস্থান করে।সেই সময় উত্তর গোলার্ধে গ্রীষ্ম ঋতু দেখা যায়,এরপর ধীরে ধীরে পৃথিবী প্রদক্ষিণের ফলে দক্ষিণ গোলার্ধে সূর্যের সামনে আসে। অর্থাৎ জুন মাসের পর থেকে সূর্য দক্ষিণ গোলার্ধের দিকে অগ্রসর হয়, বিষুবরেখা কে অতিক্রম করে।

অক্ষরেখা
গোলকীয় জ্যোতির্বিজ্ঞান
মহাজাগতিক স্থানাঙ্ক পদ্ধতি
ক্রান্তিবৃত্ত